Trapani

Trapani (latinski: Drepanon, grčki: Δρέπανον) je administrativni centar istoimene talijanske provincije provincije Trapani, u regiji Sicilija od 69 241 stanovnika. Geografske i klimatske karakteristike Trapani leži na krajnjem sjeverozapadu Sicilije, udaljen 110 km zapadno od Palerma. Kod Trapanija se spajaju Tirensko i Sredozemno more. Grad leži na poluotoku, na mjestu gdje završava priobalna ravnica zapadne Sicilije, koja na sjeveru i istoku prelazi u brdoviti kraj. Iznad grada izdiže se brdo Erice na kom se smjestio gradić Erice, iz kog se pruža lijep pogled na grad i okolicu. Historija Grad su osnovali Elimljani, drevni prastanovnici Sicilije u blizini Eriksa, mjesta gdje je po predaji sahranjen - Eriks, njihov istoimeni mitski junak. Ime Drepanon je dobio od Grka koje je oblik prirodne luke podsjetio na srp. Za vrijeme prvog punskog rata grad su ga osvojili Kartažani - 260. pne. te im postao važna pomorska baza. Pokušaj Rimljana da ga unište, doveo do njihovog katastrofalnog poraza u bitci kod Drepana, ali je grad na kraju rata 241. pne., došao pod rimsku vlast. Potom je dijelio sudbinu Sicilije pod Vandalima, Bizantom i Arapima, sve dok ga nije osvojio normanski kralj Roger I i učinio važnom lukom. Značaj Trapanija opao u 17. vijeku, ali se nakon drugog svjetskog rata razvija zbog blizine popularnih turističkih odredišta. Stanovništvo Prije pola vijeka grad je imao svega 20% manje stanovnika nego sada. Poslednjih decenija broj stanovnika u gradu opada. Znamenitosti Najveće znamenitosti Trapanija nalaze se u njegovom historijskom centru, to je crkva San Agostino iz 14. vijeka, velika bazilika Maria Santissima Annunziata, izgrađena od 1315. - 1332. temeljno restaurirana 1760., barokna katedrala San Lorenzo (1635.), romanička crkva Santa Maria di Gesù i barokni Palazzo della Giudecca (Casa Ciambra). Privreda Trapani je velika luka tog dijela Sicilije iz koje se izvozi sol i vino. Grad ima tvornice ribljih konzervi i prehrambenih proizvoda, i puno pogona za obradu mramora . Razvijeno je i solarstvo, u obližnjim solanama. Galerija slika Gradovi prijatelji Rumunjska, Constanţa Francuska, Les Sables-d'Olonne Reference Vanjske veze Službene stranice grada (it) Trapani na portalu Encyclopædia Britannica (en)